Bjørn Inge Kristvik

Bjørn Inge Kristvik (født 19. mars 1928 i Nesset kommune) er en norsk tidligere diplomat.

Kristvik er fra Vistdal, som er ei bygd i Nesset kommune, Møre og Romsdal. Han vokste opp i Bud litt lengre nord. Etter magistergrad i statsvitenskap 1953 begynte han i Utenriksdepartementet i 1955. Han har bl.a. vært sekretær i Stortingets utenrikskomite, ambassadør til Indonesia, Egypt, Canada og norsk NATO-ambassadør. Han har også vært ekspedisjonssjef i Utenriksdepartementet. 

Kristvik er kommandør av St. Olavs Orden (1989).

Posteringer 
 1955–65 ved Norges ambassade i New Delhi, Colombo og Rangoon, NATO-delegasjonen i Paris 
 1965–1971 sekretær i Stortingets utenrikskomité 
 1971–1974 ministerråd ved  Norges delegasjon til NATO i Brussel, Belgia
 1974–1979 ambassadør ved Norges ambassade i Jakarta, Indonesia
 1979–1984 ambassadør ved Norges ambassade i Kairo, Egypt
Kristvik satt ti meter unna Egypts president, Anwar Sadat, da Sadat ble drept under en militærparade i Kairo i 1981.
 1984–1988 ekspedisjonssjef i UD
 1989–1992 ambassadør ved  Norges delegasjon til NATO i Brussel, Belgia
 1992–1998 ambassadør ved Norges ambassade i Ottawa, Canada

Referanser 

Norges ambassadører til Canada
Norges ambassadører til Egypt
Norges ambassadører til Indonesia
Norges ambassadører til NATO
Kommandører av St. Olavs Orden
Personer fra Nesset kommune